Saya bangun dari katil pada satu pagi,
kaki kanan saya tak mampu menanggung berat badan
dan lutut saya sakit.
Ketika itu bulan Oktober 2012.
Isteri saya membawa saya ke hospital
supaya kaki saya boleh dirawat.
Pakar radiologi bertanya, "Awak terlibat dalam kemalangan?"
Saya jawab, "Tak, lutut saya tak pernah cedera."
Dia kata, "Ada artifak di sini."
Dia letakkan X-ray pada kotak lampu dan tunjuk kepada saya.
Struktur kecil persegi pada lutut saya,
sebesar kuku dengan dua wayar bersambung padanya.
Saya kata, "Benda itu dalam kaki saya?"
Dia kata, "Ya.
Tapi awak tak ada parut."
Melihat X-ray itu
dan mengetahui benda itu ada di bawah kulit saya tanpa penjelasan
telah meningkatkan keresahan saya.
Kemudian saya mula mengalami mimpi ngeri tentang sesuatu
yang berlaku kepada saya berdekad lalu,
ulang tayang sesuatu yang benar-benar berlaku.
Semasa saya dalam Tentera Udara, saya pergi berkhemah dengan kawan.
Saya cuma nak berseronok.
Kemudian saya nampak lampu berkelip-kelip pada selang masa ganjil
dan UFO sebesar Walmart muncul di atas kami.
Dari tengah-tengah benda itu,
ada cahaya putih susu yang membawa saya masuk ke dalam kapal.
Saya menjerit sekuat yang boleh,
kemudian saya pengsan.
Saya terjaga dalam cahaya kuning, jingga dan putih berkelip
di luar khemah.
Saya terfikir, "Apa ini?"
FAIL-FAIL ANEH LEBIH BANYAK SOALAN DARIPADA JAWAPAN
- Ya Tuhan. - Apa itu?
Selama bertahun-tahun,
banyak video cahaya pelik dan objek di langit
telah dikongsi dan dikongsi semula di media sosial.
Tapi pada April 2023, pegawai Pentagon mengejutkan orang awam
apabila mereka mengumumkan mereka menjejaki lebih 650 laporan
objek terbang dan lampu tak dikenali,
peningkatan drastik beberapa tahun kebelakangan ini.
Kebanyakan laporan ini
dalam siasatan rasmi,
telah dikemukakan oleh anggota tentera.
DILARANG MASUK
Walaupun penampakan itu menentang penjelasan,
ada yang mengatakan kerajaan lebih tahu
tentang kejadian seperti ini dari dulu lagi.
LEJAR KEBARANGKALIAN
MUNGKINKAH KERAJAAN MERAHSIAKAN KEMUNCULAN UFO?
Semasa Perang Dunia Kedua,
juruterbang mula melihat apa yang mereka panggil Foo Fighter,
kadangkala di Pasifik dan medan Eropah.
Foo Fighter ialah nama yang diberikan kepada formasi lampu jingga
yang dilihat bergerak pada kelajuan tinggi.
Banyak penampakan berlaku di Los Alamos, Mexico.
Saintis, kakitangan keselamatan, orang awam, juruterbang tentera...
Individu dari pelbagai lapisan masyarakat nampak objek asing ini.
Pada ketika itu, Tentera Udara mula mengkajinya.
Projek Buku Biru pun muncul.
Projek ini ada dua matlamat utama.
Untuk menganalisis data UFO dan menentukan jika objek tak dikenali ini
merupakan ancaman kepada keselamatan negara.
Berdasarkan laporan orang ramai dan orang awam,
kami nampak aktiviti yang banyak.
Saya ingin berbincang tentang piring terbang.
Tentera Udara mahu mengenal pasti apa-apa yang ada di udara
yang mungkin mendatangkan ancaman atau bahaya kepada Amerika Syarikat.
Mereka kumpulkan lebih 12,000 penampakan,
tak dapat jelaskan lebih 700 daripadanya.
Fenomena ini merebak ke seluruh negara.
Ada artikel dengan huruf besar tentang UFO di ibu kota.
Ratusan laporan tentang objek aneh di langit
telah dilaporkan kepada Tentera Udara.
Akhirnya mereka tak dapat menyelesaikannya
dan mahu lepaskan tanggungjawab ini.
Jadi, Tentera Udara buat kajian
yang mencapai kesimpulan yang mereka mahu,
tiada kepentingan di sini untuk sains atau keselamatan negara,
walaupun data tersebut bercanggah dengan kesimpulan itu.
Mereka tak mempedulikannya.
Pihak Tentera Udara sering dituduh
menyembunyikan maklumat tentang UFO.
Apa pendapat awak?
Tuduhan itu tak benar.
Sehingga hari ini, orang melaporkan pelbagai pengalaman, interaksi.
Ada individu melaporkan kecederaan dan penyakit
kerana berada dalam jarak dekat
yang memberikan bukti mereka terkesan dengan cara sebenar,
akibat pengalaman atau pertemuan yang mereka alami.
Tahun 1977, saya pegawai tak bertauliah. Saya seorang staf sarjan.
Saya ditugaskan di Pangkalan Tentera Udara Whiteman di Missouri Barat.
Saya dilatih sebagai pegawai perubatan
dan bekerja dengan kawan saya, Toby.
Kami bersosial bersama pada hujung minggu.
Satu hari, dia ajak saya berkhemah.
Pada 11 Jun 1977, kami keluar dari pangkalan dan memandu ke selatan.
Toby kata, "Sepatutnya ada tanah tinggi."
Saya tak pernah ke sana dan memang menakjubkan.
Kami jumpa tempat itu.
Kami sediakan kem dan berbual,
kemudian...
Bukan saja benda itu senyap, tapi tak bergerak
dan kepala Toby berpaling ke kiri, yang sepatutnya ke arah barat.
Dia kata, "Hei, Terry, lampu itu ada sebelum ini?"
Saya tanya, "Lampu apa?"
Kami di tempat terpencil, sepatutnya tiada lampu.
Jadi, saya terpaksa berundur.
Di ufuk,
ada segi tiga yang dibentuk dari bintang yang sangat terang.
Semuanya sama.
Tiga butir bintang itu berputar ikut arah jam kira-kira 120 darjah.
Saya rasa kami nampak kapal yang berbentuk tiga segi
dan kapal itu dengan jelas menuju ke arah kami.
Benda ini membuat aksi balik kuang sebanyak dua kali.
Bahagian luarnya sebesar Walmart,
setinggi beberapa tingkat dan ada tingkap.
Ada cahaya yang keluar dari tingkap itu.
Dari tengah-tengah benda ini,
ada cahaya yang berdiameter sama seperti bola lisut.
Warnanya putih susu
dan mendarat di tengah-tengah unggun api kami.
Saya tak tahu bagaimana, tapi saya dan Toby
ada dalam benda tiga segi ini.
Sekarang, saya buka mata dan fikir,
"Adakah saya bermimpi? Apa ini? Tempat apa ini?"
Tapi terlalu nyata untuk menjadi mimpi.
Itu bukan mimpi. Saya tahu itu bukan mimpi.
Saya dengar Toby menjerit sebab saya cam suaranya.
Tapi saya tak boleh bergerak.
Saya tak boleh berpaling. Saya tak boleh angkat jari.
Saya cuma boleh gerakkan mata.
Saya nampak enam atau tujuh makhluk.
Mereka pakai sut penerbangan berwarna perang
dengan tampalan jingga di bahu.
Makhluk di depan buat sesuatu pada panel.
Mereka bawa saya ke koridor panjang ke bilik putih dengan siling berkubah.
Ada meja X-ray yang biasa.
Ada dua makhluk di dalam bilik dan mereka setinggi dua meter.
Saya rasa aura klinikal dan perubatan daripada mereka.
Saya tak fikir mereka akan bunuh saya. Saya ingat mereka mungkin cederakan saya.
Itu yang mereka buat dan saya tak sedar,
tidur nyenyak.
Saya terjaga melihat cahaya jingga dan putih
di luar khemah.
Saya bangun dan fikiran saya melayang-layang.
Saya pandang Toby dan tanya, "Apa benda itu?"
Dia tak beri jawapan yang jelas dan saya sangat takut.
Empat puluh lima minit sebelum subuh
dan kami tengok benda ini berlepas.
Kemudian kami berdua duduk dalam khemah. Kami masih ketakutan.
Toby kata, "Kita perlu keluar dari sini. Mari kita lari ke kereta."
Dalam perjalanan balik dari Devil's Den,
kami berdua kesakitan dan mengalami dehidrasi teruk.
Ketika itu hampir subuh
dan cahaya matahari pagi menyilaukan mata saya.
Saya mengalami fotofobia.
Apabila sampai di rumah,
saya tak tahu macam mana nak beritahu isteri saya.
Saya tak pasti apa yang berlaku.
Isteri kami bawa kami ke Hospital Pangkalan Tentera Udara Whiteman
sebab isteri saya sangat risau dan bingung.
Saya kata, "Saya tak tahu. Saya bangun begini."
Apabila doktor tanya apa yang berlaku, saya pun bingung memikirkannya.
Ketika itu memang susah nak faham.
Saya dapat tahu saya terkena bakar kilat.
Selaran matahari pada kornea mata.
Kecederaan yang sama seperti pengimpal arka
kalau mereka tak pakai hud dan kaca mata kimpalan.
Sangat menyakitkan.
Kecederaan itu dirawat. Saya bermalam di hospital.
Doktor tutup lampu bilik
dan sapu salap ke dalam mata.
Kemudian saya disuntik untuk tahan sakit supaya saya dapat tidur.
Pada malam ketiga,
ejen OSI dari Pejabat Penyiasatan Khas datang ke bilik saya.
Dia berjalan ke katil saya dan dia letak tangannya di pintu.
Kemudian dia mendekati muka saya
dan berkata,
"Nak, kita berdua tahu yang awak dan kawan awak
terserempak sesuatu di luar sana dan saya rasa awak faham maksud saya."
Saya terdiam.
Saya tak tahu apa yang berlaku, tapi dia tahu saya nampak kapal angkasa.
Apabila Terry keluar dari hospital,
dia diarahkan oleh pegawai pemerintahnya
untuk tidak membincangkan apa yang berlaku pada malam di Devil's Den dengan sesiapa
dan tidak lagi berhubung dengan Toby.
Mereka hantar Toby ke Jepun dan arahan itu dikeluarkan sepantas kilat.
Dalam beberapa minggu, Toby tiada lagi di sini.
Saya nak ucap selamat tinggal kepadanya.
Mungkin itu akan memberikan saya sedikit ketenangan.
Saya singgah rumah Toby untuk ucapkan selamat tinggal.
Dia keluar dari bilik tidur,
rambutnya kusut dan dia pakai baju kotor.
Dia pandang saya dengan matanya yang merah
dan saya boleh bau arak pada nafasnya.
Toby berkata, "Terry, benar-benar berlaku, bukan?"
Saya kata, "Ya, benar-benar berlaku. Awak tak gila."
Dia kata, "Ya, tapi kenapa kita?"
Saya jawab, "Entahlah, saya pun tak tahu."
Itulah kali terakhir saya bertemu Toby.
Beberapa tahun kemudian, saya dapat tahu Toby meninggal dunia.
Terry bukan satu-satunya tentera
yang menyembunyikan kesan buruk pertembungan aneh itu.
Saya rasa mungkin kebanyakan individu yang melaporkan perkara ini
mengalami kelumpuhan tidur atau seumpamanya.
Tapi ada beberapa kes di mana ada cukup bukti
yang mencetuskan kekeliruan.
Dalam satu kes luar biasa, seorang individu bernama John Burroughs
yang merupakan pegawai keselamatan Tentera Udara di England
telah mendekati objek terbang tak dikenali
yang berada di dalam hutan bersebelahan pangkalannya.
HUTAN RENDLESHAM
Saya ditempatkan di RAF-Bentwaters-Woodbridge.
26 DISEMBER 1980
Acara Hutan Rendlesham
diadakan di luar Pintu Timur RAF-Woodbridge
pada 26 Disember 1980, jam 0300.
Lebih kurang pukul tiga pagi, saya menunggang bersama penyelia saya
dan dia nampak cahaya aneh di langit turun ke dalam hutan.
Jadi, dia buat keputusan untuk mengarahkan satu skuad menyiasat
kalau ada sesuatu terhempas ke dalam hutan.
Kami bertolak dari pangkalan,
masuk ke hutan melalui jalan susur,
pergi sejauh yang boleh sebelum kami dihalang oleh pagar.
Macam ada yang tak kena.
Seolah-olah hutan itu ada cahaya putih di dalamnya.
Dalam cahaya putih itu, nampaknya ada bebola merah bujur
dengan cahaya biru dan putih di bawahnya.
Akhirnya, benda itu naik ke atas pokok
dan terus terbang ke arah pantai.
Pihak atasan kami tak pasti apa yang berlaku.
Mereka suruh kami pergi ke sana pada waktu siang
untuk meninjau keadaan di situ.
Kami jumpa beberapa lekukan di tanah
dan kerosakan pada kanopi di atas kami di dalam hutan.
Saya tak terpengaruh dengan pertembungan di hutan ini.
Hati saya berkata,
"Sesuatu berlaku dan aku tak dapat jelaskan.
Aku akan teruskan hidup aku."
Hidup saya kembali normal.
Saya habiskan dua tahun
dan tinggalkan Pangkalan Tentera Udara Woodbridge.
Tentera Udara sebenarnya merahsiakan rekodnya.
Kami mempunyai sistem kerahsiaan yang sangat rumit
dan pelbagai perkhidmatan dan organisasi boleh mengklasifikasikan maklumat
pada tahap yang tinggi.
Pengerusi Jawatankuasa Perisikan pun tidak dibenarkan untuk mengaksesnya.
Tipu daya, lautan rahsia yang kami ada
agak sukar untuk dirunding dan menghalang aliran maklumat.
Mereka boleh klasifikasikan sesuatu
berdasarkan apa yang berlaku dalam operasi ketenteraan.
Mereka boleh halang akses kepada sesiapa pun.
Sebab itulah saya tak faham bagaimana nama saya diketahui umum
sedangkan ada beberapa individu yang terlibat telah didedahkan.
Ketika itulah pelbagai individu mula cuba menjejaki kami,
termasuklah CNN.
CNN menjalankan siasatan.
Empat tahun selepas kejadian yang berlaku di RAF-Bentwaters-Woodbridge,
CNN menyiarkan siasatan khas mereka.
Ini Lapangan Terbang Woodbridge,
pangkalan Tentera Udara Amerika di timur England.
Padang Woodbridge merupakan tapak yang menurut saksi,
seolah-olah diambil daripada fiksyen sains.
Semasa kejadian itu diketahui umum,
Kementerian Pertahanan diberitahu melalui memo.
Maklumat itu bocor dan Tentera Udara tidak dapat menafikannya lagi,
begitu juga dengan pihak MOD, ada sesuatu berlaku.
Itu cerita besar,
makhluk asing terlibat di Pangkalan Tentera Udara Bentwaters.
Saya didekati oleh CNN, tapi saya menolak untuk ditemu bual
kerana saya diminta untuk menandatangani perjanjian kerahsiaan tertentu
sebelum keluar dari RAF-Bentwaters.
Sementara yang lain berkongsi pengalaman mengejutkan dengan CNN
dengan syarat ketanpanamaan.
Tapi saya rasa saya nampak UFO,
sejenis kapal angkasa dari tempat yang bukan Bumi.
Apa saja yang berlaku dalam tentera, kalau media terlibat,
anda perlu melaporkannya kepada rantaian perintah anda.
Mereka akan tentukan apa yang anda boleh dan tak boleh cakap
dan cara mengendalikannya.
Mereka tahu siasatan itu akan didedahkan.
Saya tak tahu apa perasaan Tentera Udara dengan perkembangan kes ini.
Tapi mereka dapat lebih perhatian daripada yang mereka cuba elakkan.
Kerajaan menggunakan media berita
untuk menyampaikan maklumat kepada orang awam setiap hari.
Tapi sesetengah maklumat sengaja dirahsiakan daripada sumber berita
melalui perjanjian tanpa pendedahan dan klasifikasi data sensitif.
Dengan hanya melihat sebahagian fakta,
agak mustahil untuk melihat
gambaran penuh apa sebenarnya yang berlaku.
Agak sukar untuk individu dalam kerajaan bercakap tentang isu ini.
Ada kes di mana NDA ditandatangani
dan kakitangan enggan berkongsi maklumat,
walaupun dengan anggota tentera lain yang telah mendapat kelulusan.
Mungkinkah orang ramai agak berhati-hati apabila membincangkan hal ini? Ya.
Tapi realitinya, anda perlu mengikut arahan undang-undang tentera
atau anda akan dapat masalah, tak kira apa pun insiden itu.
Selama berdekad, anggota tentera seperti John dan Terry
dipaksa merahsiakan penemuan aneh mereka.
Sebelum saya melihat X-ray itu,
pada tahun 2012 dan kejadian itu berlaku 40 tahun lalu
dan saya rasa seperti saya dapat menerimanya
dan saya tahu saya takkan beritahu sesiapa.
Tapi apabila saya nampak benda itu dalam X-ray,
membuktikan makhluk itu pernah menyentuh saya
dan saya putuskan untuk menulis buku ini, Incident at Devil's Den.
Saya buat keputusan untuk bercakap tentangnya.
Saya fikir kalau ramai orang bercakap tentang hal ini,
akan mempengaruhi kerajaan untuk mendedahkan kebenaran.
Semasa saya mula menulis buku pada tahun 2017,
saya mahu dapatkan salinan rekod perubatan dari tahun 1977.
Saya buat permohonan bertulis dan...
Saya di sana enam tahun,
dan apa yang saya dapat hanya setebal ini.
Rekod perubatan saya sepatutnya lebih tebal.
Memang ada maklumat yang hilang.
Apabila saya sedar yang saya tak boleh uruskannya sendiri,
saya mengkaji implan makhluk asing dan saya bertemu Derrel Sims.
Saya penyiasat persendirian di Texas.
Saya bekas pegawai polis tentera dan pernah berkhidmat dalam CIA.
Sekarang saya cari bukti fizikal dan perubatan
hubungan manusia dan makhluk asing.
Saya mengkaji implan.
Banyak yang kita tak tahu.
Implan ialah objek asing yang kadangkala ditemui di bawah kulit mangsa culik.
Walaupun masih menjadi misteri,
sesetengah pakar implan percaya
implan digunakan untuk mengkaji badan manusia.
Saya rasa sesetengah implan direka untuk memantau fungsi tubuh,
tapi individu yang memilikinya tak tahu apa-apa.
Mereka jumpa secara tak sengaja.
Siapa yang bertanggungjawab meletakkan benda ini dalam kaki saya?
Saya bingung, saya fikir mungkin E.T.
atau kerajaan saya dan saya fikir mungkin salah satu.
Saya fikir benda ini sejenis alat pengesan.
Semuanya sangat mengganggu.
Saya bertemu Terry Lovelace dan perbualan kami sangat menarik.
Saya jemput dia ke Houston, Texas. Kami berkawan sejak hari itu.
Hei, Terry.
- Apa khabar? Gembira jumpa awak. - Peluk saya.
- Bagus. Lama tak jumpa, kawan. - Ya, betul. Terlalu lama.
Saya bawakan awak filem yang saya rasa awak tak pernah tengok.
Tahun 2017, bulan November 2017. X-ray kaki saya.
X-ray yang menunjukkan implan itu.
Masalahnya, kalau benda ini teknologi manusia,
ia mudah dilihat. Awak akan nampak.
Soalan saya, kalau benda ini ada dalam badan saya,
macam mana benda ini boleh berada di sana tanpa meninggalkan kesan parut?
Saya keliru.
Saya hubungi pakar bedah dan hantar salinan X-ray saya.
Kami berbual di telefon dan saya beritahu, "Saya nak buang benda ini."
Saya nak buang pada bulan Disember
dan pada bulan November benda ini hilang.
Pada 16 November kalau tak salah, pada waktu pagi.
Saya masih ingat lagi.
Saya bangun dan saya rasa sakit di atas kedua-dua kaki saya.
Ada luka tusukan di atas kedua-dua kaki saya.
Saya dapat rasakan mereka datang dan ambil barang mereka.
Agak menakutkan apabila mengetahui ada sesuatu di bawah kulit kita
dan tiba-tiba saja benda itu hilang.
Apa masalah awak semasa nak dapatkan X-ray, Terry?
Saya tak mahu kembali ke hospital VA itu.
Saya dah agak.
Saya rasa kita berdua setuju.
Saya berjumpa pakar kiropraktik dan buat X-ray
sebab saya tak mempercayai VA.
Kerajaan menyimpan rekod perubatan anggota tentera.
Terry contoh yang baik.
Saya tak kenal mereka,
tapi sememang susah
untuk mendapatkan rekod perubatan dan mendapatkan bantuan VA.
Isu pertama saya ialah apabila saya sakit.
Semasa memasuki Tentera Udara, saya sihat.
Anda tak boleh masuk Tentera Udara kalau ada desir jantung.
Itu salah satu perkara yang membatalkan kelayakan.
Apabila saya berhenti bertugas pada tahun 1988,
saya dapat tahu jantung saya rosak melalui laporan perubatan.
Lama-kelamaan, mata saya mula bermasalah.
Doktor periksa mata saya,
dia nak tahu kalau saya pernah terdedah kepada radiasi.
Saya jawab, "Rasanya tak pernah."
Dia kata, "Mata awak mengalami kerosakan radiasi."
Selepas acara itu, saya rasa tak sedap badan,
tapi pada masa itu
saya tak terfikir kesihatan saya ada kaitan dengan insiden tersebut.
Tapi selepas kajian yang saya buat,
semakin jelas kejadian di Rendlesham menyebabkan kecederaan saya.
Apabila John Burroughs meminta rekod perubatannya
menggunakan Akta Kebebasan Maklumat,
permintaannya ditolak.
Dia juga tidak dapat mengakses faedah veteran yang patut diterimanya.
Kalau rekod anda dirahsiakan,
mereka tak boleh mengesahkan rekod lain yang akan menyokong dakwaan saya.
Tentera Udara menafikan perkhidmatan saya dari 1979 hingga 1982.
Nama saya Cheryl Bennett,
dan saya pembantu staf Senator John McCain.
Saya membantu pengundi-pengundi yang ada masalah dengan VA.
Ogos 2013, saya bertemu John Burroughs dari Tentera Udara Amerika Syarikat.
Dia mahu mendapatkan bantuan berkaitan borang DD-214 dan rekod perubatannya.
Sesiapa yang tamat perkhidmatan akan dapat DD-214.
Borang DD-214 dikeluarkan untuk anggota tentera
yang telah tamat perkhidmatannya.
Borang itu digunakan untuk mengesahkan khidmat tentera untuk mendapatkan faedah.
John tak dapat apa-apa.
Apabila dia memutuskan dia perlu rawatan perubatan,
ketika itulah masalah ini bermula.
"Alamak, awak bukan dalam tentera."
Sampai dia tertanya-tanya, "Otak saya tak betul? Adakah saya gila?
Ini benar-benar berlaku atau tidak?"
Jabatan Kehakiman terlibat.
Cheryl kata mereka bawa individu berpangkat tinggi untuk semak kes saya,
dia juga tak dapat mengakses rekod saya
dan hakikatnya,
mereka tak dapat sahkan apa-apa
kecuali saya berada di tempat itu pada masa yang saya sebutkan.
Semua rekod saya dianggap sulit.
Apabila rekod dirahsiakan,
nasib kita memang malang sebab mereka takkan berikan rekod itu.
Salah seorang leftenan menghantar sepucuk surat kepada saya
dari Jabatan Keadilan yang mengatakan, "Saya tak peduli.
Nama John McCain takkan membantu awak.
Awak takkan dapat apa-apa."
Saya jadi marah.
Kongres, CIA, FBI,
Jabatan Kehakiman, Jabatan Pertahanan,
semua pegawai perhubungan yang bekerja dengan saya,
mereka sembunyikan semua rekod miliknya.
Tapi bagi sesetengah anggota tentera dan pegawai
isu utama bukannya manipulasi kerajaan.
Mereka percaya masalah sebenar ialah kekurangan maklumat.
KERAJAAN PUN TAK TAHU APA-APA?
Saya belajar kejuruteraan mekanikal dan aeroangkasa.
Selepas itu, saya sertai tentera laut.
Saya menerbangkan F-18 Super Hornet
di timur Pantai Virginia selama beberapa tahun.
Pada tahun 2014, semasa kami terbang,
kami nampak beberapa objek pada radar.
Sensor kami fokus pada objek itu
dan semua sensor itu dipasang ke dalam topi keledar kami.
Apabila kami tengok langit di luar kokpit,
nampak macam realiti terimbuh.
Sepatutnya hanya ada F-18 di sana.
Kami nampak sesuatu yang tak sepatutnya berada di sana.
Tapi itu boleh berlaku dengan trafik udara komersial.
Apa yang unik tentang objek ini ialah kelakuannya tak seperti pesawat.
Mereka pegun,
bergerak pada kelajuan tinggi atau rendah,
mereka berada di luar sepanjang hari, jadi siapa mereka?
BULETIN KLASIFIKASI
Beberapa tahun kebelakangan ini, istilah UFO, "Objek Terbang Tak Dikenali,"
telah digantikan dengan istilah UAP "Fenomena Udara Tak Dikenali".
Istilah UFO dah lama wujud dalam kehidupan kita.
Sebaik saja "UFO" disebut,
kita terus fikir "Makhluk asing dari tempat lain".
Istilah ini ada banyak beban dan kami perlu mengubahnya
kepada sesuatu yang lebih neutral dan objektif.
"Fenomena Udara Tak Dikenali" menggambarkan mereka mungkin bukan objek.
Mungkin plasma. Mungkin fenomena atmosfera.
Lama-kelamaan, apabila kami memerhati objek-objek ini, kami dapat simpulkan
bahawa ini merupakan program rahsia yang kami tak tahu.
Adakah ini musuh kami? Rusia atau China?
Adakah mereka cipta satu penemuan
yang membolehkan mereka beroperasi sesuka hati
di ruang udara tentera yang dilarang?
Kalau benda itu nampak seperti pesawat Rusia atau China,
tentu ada banyak reaksi.
Pengawal Udara Negara akan terlibat, jadi isu besar.
Ryan akan menyaksikan
UAP yang paling hangat dibincangkan dalam sejarah terkini.
Pada Januari 2015, saya dan skuadron saya beroperasi di Jacksonville, Florida,
apabila kami merakam video gimbal itu.
Jadi, kita lihat di sini,
pesawat ini berada pada ketinggian tujuh kilometer di atas laut.
Objek ini berada pada altitud yang sama.
Gambar ini kelihatan agak terperinci.
Kemudian objek ini berputar.
Benda itu berputar seperti gimbal.
Gimbal ialah mekanisme yang membolehkan peranti berputar pada paksi.
Pada 2017, saya membaca artikel New York Times dan video gimbal.
Saya kata, "Saya ada di sana semasa filem itu dirakam."
Saya kenal suara-suara itu. Itu kawan-kawan saya.
- Tapi kalau ada... - Tengok benda itu!
Benda itu berputar.
Di platform media sosial,
video gimbal ini menyemarakkan kembali perbahasan berkaitan UAP.
Selepas saya meninggalkan Pentagon secara rasmi,
saya sedar yang ruang udara tentera telah dicerobohi
secara berterusan
dan telah berlanjutan beberapa tahun,
tapi tiada siapa buat apa-apa.
Wah, tengok benda itu terbang!
Objek yang kami lihat tidak kelihatan atau bertindak
seperti negara yang mengancam atau musuh kami
dan semua itu dibiarkan seolah-olah isu ini takkan dibiarkan.
Jadi, mungkin wujud polisi "Don't ask, don't tell" tak rasmi
apabila berkaitan UAP atau cuma kekurangan protokol?
Ada pelbagai jenis organisasi dalam komuniti keselamatan negara
yang menyentuh bahagian masalah ini
dan mereka tiada tempat untuk melaporkannya.
Pada ketika itulah saya benar-benar terlibat
dengan secara terbuka.
Jawatankuasa Peruntukan masih berfikiran
bahawa isu ini merupakan benda pelik, UFO.
Mereka tak berminat untuk menyokong apa-apa dalam bidang ini
dan mereka belum dapat maklumat itu lagi.
Jadi, cadangan saya ialah, minta laporan, laporan awam
daripada komuniti perisikan tentang isu ini.
Jadi, laporan itu keluar pada bulan Jun 2021.
Laporan awal mengatakan UAP
biasanya terbahagi kepada lima kategori utama.
Kekacauan Udara, Atmosfera Semula Jadi, Sistem Musuh Asing,
Program Pembangunan Terpencil dan Lain-lain, kejadian tanpa penjelasan.
Apabila laporan awal dihantar ke Kongres, situasinya agak unik
kerana inilah kali pertama kami secara terbuka mengakui,
sebagai tentera, wujud ketidakpastian di situ.
Seseorang seperti Ryan Graves,
yang juga jurutera aeroangkasa selain juruterbang...
Jadi, apabila orang seperti itu
melaporkan dia pernah melihat sesuatu di luar sana
dan dia melihatnya dengan kerap, anda patut mempercayainya.
Fenomena Udara Tak Dikenali merupakan ancaman keselamatan negara.
Sudah terlalu lama stigma yang berkaitan fenomena itu
telah menghalang analisis risikan yang baik.
Juruterbang tak mahu melaporkan sebab mereka akan diketawakan.
Semua itu disahkan oleh kenyataan pengendali
di tahap yang sangat rendah.
Ini menunjukkan jumlah stigma yang perlu diatasi.
Kami terpaksa bersusah payah untuk mendapatkan maklumat itu
daripada pengendali kepada pembuat keputusan.
Laporan-laporan ini sebahagian daripada proses itu.
DOD UMUM PENUBUHAN
Sebab itu wujudnya Pejabat Penyelesaian Anomali Semua Domain
dalam Jabatan Pertahanan sekarang.
Pejabat itu kini ditugaskan untuk menerima semua maklumat
daripada semua organisasi kerajaan,
menganalisisnya, meneliti semua rekod perisikan semasa Perang Dunia Kedua,
mencipta proses pemberi maklumat
di mana sesiapa pun boleh datang tanpa mengira NDA yang mereka tandatangani
dan bercakap secara terbuka tentang apa yang mereka nampak dan tahu.
Kita tak menang Perang Dingin sebab kita lebih pandai menyimpan rahsia.
Kita menang Perang Dingin
sebab kita lebih cekap bergerak dan berkongsi maklumat.
Tapi saya rasa mereka cuba mengelak
apa-apa yang akan mencetuskan panik dipihak media
dan apa-apa yang boleh ditafsirkan sebagai bukti
kewujudan kapal di luar sana yang mungkin makhluk asing.
Usaha untuk meminimumkan kejadian aneh yang berlaku di ruang udara A.S.
menjadi mustahil pada Februari 2023.
Februari 2023, Amerika Syarikat menembak jatuh beberapa objek,
empat objek keseluruhan di benua Amerika Syarikat.
Ada liputan di mana-mana organisasi berita terkemuka di Amerika.
Pentagon memberi taklimat kepada wartawan sebelum ke udara,
mengatakan mereka sedang menjejaki
belon pengintip China yang disyaki berlegar di utara A.S.
Untuk hari ketiga berturut-turut
dan kali keempat hanya dalam sembilan hari,
Amerika Syarikat telah menembak jatuh objek terbang tinggi yang tak dikenali.
Objek-objek itu dikesan di Alaska, Wilayah Yukon di Kanada dan Tasik Huron.
Ini selepas belon perisik China ditembak jatuh lebih seminggu lalu
di pantai Carolina Selatan.
Amerika masih tak belum menggelar
tiga objek yang ditembak jatuh tiga hari yang lalu
dengan nama lain selain "objek"
Semua ini tak pernah berlaku untuk beberapa sebab.
Kami diberitahu dengan jelas
terdapat belon perisik China yang beroperasi di kawasan kami.
Kemudian, tak lama selepas itu,
tiga objek yang kami tembak masih tak dikenal pasti dan diuji.
Dengan soalan yang tak terjawab menyelubungi kejadian-kejadian ini,
dan pengalaman anggota tentera seperti Terry, John dan Ryan,
adakah kita mempunyai kebolehan
untuk mengetahui apa sebenarnya yang ada di langit?
ADAKAH KITA AKAN TAHU KEBENARANNYA?
Kita tidak mempunyai data yang mencukupi dan pada akhirnya,
kita hanya akan faham kalau kita berikan tenaga dan perhatian.
Kongres mengiktiraf subjek UAP agak kompleks
dan memerlukan pendekatan berdasarkan data yang teliti.
Hari ini, kita bukan saja berdebat tentang kewujudan UAP,
kita juga membincangkan prinsip yang mentakrifkan republik kita
iaitu komitmen terhadap ketelusan dan kebertanggungjawaban.
Kita boleh lihat perbualan itu menuju ke sektor awam.
Saya rasa itu kunci
untuk menjadikan perbualan itu lebih terbuka.
Orang awam Amerika berhak tahu
tentang teknologi yang tak diketahui asal usulnya,
kepintaran bukan manusia dan fenomena yang tak dapat dijelaskan.
Banyaknya laporan, pemberi maklumat
dan cerita tentang fenomena anomali yang misteri akan menimbulkan persoalan.
Kalau awak percaya ada pesawat terhempas,
seperti yang dinyatakan tadi, kita ada mayat juruterbang pesawat ini?
Seperti yang saya nyatakan dalam temu bual NewsNation,
biologik datang dengan beberapa pemulihan ini, ya.
Biologik manusia atau bukan manusia?
Bukan manusia.
Ramai menganggap dakwaan ini sebagai bukti kehidupan makhluk asing.
Berita tersebar dengan cepat di media sosial,
di mana ramai individu berkongsi rasa terkejut dan tak percaya.
Ada sesiapa lagi yang menonton perbicaraan UFO/UAP pagi ini? Sebab...
Satu langkah besar bagi kami dalam komuniti UFO.
Kemudian kerajaan mendedahkan makhluk asing secara terbuka.
Saya nak jadi orang pertama yang mahu makhluk asing culik saya.
Tapi ada objek berterbangan di sini yang mereka tak tahu apa yang berlaku.
Penting bagi kita untuk tahu siapa yang melintasi negara kita.
Ini jauh lebih baik,
tapi masih ada banyak kemajuan yang perlu dibuat.
Apa maklumat baharu yang anda tahu sekarang?
Tiada apa-apa.
Apa yang anda akan tahu bulan depan?
Tiada apa-apa.
Apa yang anda akan tahu enam bulan selepas itu? Tiada apa-apa.
Akan ada sedikit kebocoran di sini dan di sana nanti.
Kalau cukup bagus untuk anda, itu saja anda akan dapat.
Mulakan siasatan kongres, teka apa anda dapat?
Cerita untuk menutup kebenaran lagi.
Mereka akui ada perkara yang mereka tak boleh jelaskan
dan mereka sedang menyiasat,
tapi pendedahan tentangnya takkan berlaku.
Saya cedera semasa bertugas di Hutan Rendlesham
dan akhirnya Tentera Udara, Jabatan Pertahanan dan VA bersetuju
yang saya cedera dalam kejadian itu.
Tapi mereka tak pernah beritahu secara terbuka atau tertutup
kepada Cheryl, saya atau orang lain
apa yang berlaku kepada saya, apa yang mencederakan saya.
Saya dapat surat yang mengatakan dia takkan dapat rekod perubatannya.
John pun alami nasib yang sama. Dia dapat semua faedah
kecuali rekod perubatannya.
Siapa buat begitu? Kenapa?
Kenapa mereka buat begitu? Mereka tak jawab.
Bagi saya, semua ini masih misteri.
Saya rasa kita memiliki teknologi makhluk asing.
Ada sesuatu yang disimpan rapi.
Satu-satunya sebab yang saya fikir kenapa mereka tak beritahu kita
mungkin berkaitan pertahanan negara
dan mungkin benar. Saya tak tahu. Tapi saya nak tahu.
Walaupun kita mungkin takkan tahu
apa yang menyebabkan kehadiran cahaya dan objek aneh di langit,
satu perkara yang pasti,
jika satu hari nanti jawapan terbongkar,
semua itu boleh mengubah haluan sejarah.
Ada banyak lagi soalan yang belum dijawab tentang topik ini.
Mungkinkah kita sedang disiasat oleh tamadun yang jauh?
Saya rasa kita tak patut terkejut kalau itu yang berlaku.
Jadi, semua ini memberikan implikasi yang agak besar
dan berpotensi untuk membuat ramai individu tak senang duduk.
Namun, kita perlu percaya kepada data itu tanpa mengira ke mana hala tujunya.
Itu yang kita perlu buat.
Terjemahan sari kata oleh GG